2003 క్రికెట్ ప్రపంచ కప్

2003 ICC క్రికెట్ ప్రపంచ కప్ ఎనిమిదవ క్రికెట్ ప్రపంచ కప్, దీనిని అంతర్జాతీయ క్రికెట్ కౌన్సిల్ (ICC) నిర్వహించింది. దీనికి దక్షిణాఫ్రికా, జింబాబ్వేమ్ కెన్యాలు 2003 ఫిబ్రవరి 9 నుండి మార్చి 23 వరకు ఉమ్మడిగా నిర్వహించాయి. ప్రపంచకప్‌ తొలిసారిగా ఆఫ్రికాలో జరిగింది.

ఈ టోర్నమెంట్‌లో 14 జట్లు పాల్గొన్నాయి. అప్పటికి ప్రపంచ కప్ చరిత్రలో అది అతిపెద్ద సంఖ్య. మొత్తం 54 మ్యాచ్‌లు జరిగాయి. 1999 క్రికెట్ ప్రపంచ కప్‌లో ప్రవేశపెట్టిన ఫార్మాట్‌ను అనుసరించింది, జట్లను రెండు గ్రూపులుగా విభజించారు. ప్రతి గ్రూప్‌లోని మొదటి మూడు సూపర్ సిక్స్‌ల దశకు అర్హత సాధించాయి.

టోర్నమెంట్‌లో దక్షిణాఫ్రికా, పాకిస్థాన్, వెస్టిండీస్, ఇంగ్లండ్‌లు అనేక పరాజయాలతో, గ్రూప్ దశలోనే నిష్క్రమించాయి. శ్రీలంకతో జరిగిన మ్యాచ్‌లో దక్షిణాఫ్రికా, డక్‌వర్త్-లూయిస్ పద్ధతిలో సవరించిన లక్ష్యాన్ని తప్పుగా అర్థం చేసుకోవడం వల్ల గెలవాల్సిన మ్యాచ్‌ని టై చేసుకుంది. జింబాబ్వేలో నెలకొన్న రాజకీయ అశాంతి కారణంగా ఆ జట్టుతో జరగాల్సిన మ్యాచ్‌ను ఇంగ్లాండ్ ఆడకుండా వదిలేసింది. దాంతో జింబాబ్వే సూపర్ సిక్స్‌కు చేరుకుంది. అదే విధంగా, కెన్యాలో భద్రతా కారణాల వల్ల న్యూజిలాండ్ కెన్యాతో మ్యాచ్‌ను ఆడకుండా వదిలేసింది. దాంతో కెన్యా సెమీ-ఫైనల్‌కు చేరుకోగలిగింది. టెస్టులు ఆడని దేశం ఈ స్థాయికి చేరడం ఇదే మొదటిసారి. టోర్నమెంట్ ప్రారంభమైన రెండు రోజుల తర్వాత మరో షాక్ వచ్చింది; ఆ సమయంలో ఆటలో ప్రముఖ స్పిన్నర్‌లలో ఒకరైన షేన్ వార్న్, నిషేధిత పదార్థం సేవించినట్లు తేలడంతో ఆస్ట్రేలియా అతన్ని ఇంటికి పంపించేసింది.

జోహన్నెస్‌బర్గ్‌లోని వాండరర్స్ స్టేడియంలో జరిగిన ఫైనల్‌లో ఆస్ట్రేలియా భారత్‌ను ఓడించి, కప్పు గెలుచుకుంది.  ఆస్ట్రేలియాకు ఇది మూడో ప్రపంచకప్ విజయం. ఈ ఘనత సాధించిన ఏకైక జట్టు అది. పాకిస్తానీ ఆటగాడు షోయబ్ అక్తర్ క్రికెట్ చరిత్రలో అత్యంత వేగవంతమైన బౌలర్‌గా రికార్డు సృష్టించాడు. అతను ఇంగ్లాండ్‌తో జరిగిన పూల్ మ్యాచ్‌లో 161.3 కిమీ/గం రికార్డు వేగంతో బౌలింగు చేసాడు.
పూర్తి సభ్యులు అసోసియేట్ సభ్యులు

 హోస్ట్ నగరాలు, వేదికలు 
నగరాలు వేదికలు కెపాసిటీ మ్యాచ్‌లు జోహన్నెస్‌బర్గ్ వాండరర్స్ స్టేడియం 34,000 5 డర్బన్ సహారా స్టేడియం కింగ్స్‌మీడ్ 25,000 5 కేప్ టౌన్ న్యూలాండ్స్ క్రికెట్ గ్రౌండ్ 25,000 5 సెంచూరియన్ సెంచూరియన్ పార్క్ 23,000 5 బ్లామ్ ఫాంటేయిన్ గుడ్‌ఇయర్ పార్క్ 20,000 5 పోర్ట్ ఎలిజబెత్ సెయింట్ జార్జ్ ఓవల్ 19,000 5 పోచెఫ్స్ట్రూమ్ నార్త్ వెస్ట్ క్రికెట్ స్టేడియం 18,000 3 ఈస్ట్ లండన్ బఫెలో పార్క్ 16,000 3 కింబర్లీ డి బీర్స్ డైమండ్ ఓవల్ 11,000 3 పార్ల్ బోలాండ్ పార్క్ 10,000 3 బెనోని విల్లోమూర్ పార్క్ 20,000 2 పీటర్మారిట్జ్బుర్గ్ పీటర్‌మారిట్జ్‌బర్గ్ ఓవల్ 12,000 2 హరారే హరారే స్పోర్ట్స్ క్లబ్ 10,000 3 బులవాయో క్వీన్స్ స్పోర్ట్స్ క్లబ్ 9,000 3 నైరోబి నైరోబి జింఖానా క్లబ్ 8,000 2


 పూల్ దశ 
ప్రతి పూల్ నుండి మొదటి మూడు జట్లు తదుపరి దశకు అర్హత సాధిస్తాయి. తోటి క్వాలిఫైయర్‌లపై ఇప్పటికే స్కోర్ చేసిన పాయింట్లకు, క్వాలిఫై కాని జట్లపై అవి సాధించిన పాయింట్లలో నాలుగో వంతును కలుపుకుని తరువాతి దశకు వెళ్తాయి. 

 పూల్ A 
స్థానం జట్టు ఆ గె ఓ ఫ.తే టై నెట్ రన్ రేట్ పాయింట్లు క్యారీ ఫార్వర్డ్ పాయింట్లు 1 6 6 0 0 0 2.05 24  2 6 5 1 0 0 1.11 20  3 6 3 2 1 0 0.50 14  4 6 3 3 0 0 0.82 12 – 5 6 2 3 1 0 0.23 10 – 6 6 1 5 0 0 -1.45 4 – 7 6 0 6 0 0 -2.96 0 –

 పూల్ బి 
స్థానం జట్టు ఆ గె ఓ ఫ.తే టై నెట్ రన్ రేట్ పాయింట్లు క్యారీ ఫార్వర్డ్ పాయింట్లు 1 6 4 1 0 1 1.20 18  2 6 4 2 0 0 -0.69 16  3 6 4 2 0 0 0.99 16  4 6 3 2 0 1 1.73 14 — 5 6 3 2 1 0 1.10 14 — 6 6 1 5 0 0 -1.99 4 — 7 6 0 5 1 0 −2.05 2 —

 సూపర్ సిక్స్‌లు 
సూపర్ సిక్స్ దశకు అర్హత సాధించిన జట్లు ఇతర గ్రూపులోని జట్లతో మాత్రమే ఆడతాయి; తమ గ్రూప్‌లోని ఇతర జట్లపై సాధించిన పాయింట్లను కలుపుకునే ఈ దశకు చేరాయి.
పాయింట్లు ఫార్వార్డ్ (PCF) ఫలితాలు అర్హత సాధించిన జట్లకు వ్యతిరేకంగా అర్హత లేని జట్లకు వ్యతిరేకంగా గెలుపు 4 పాయింట్లు 1 పాయింట్ ఫలితం / టై లేదు 2 పాయింట్లు 0.5 పాయింట్ నష్టం 0 పాయింట్ 0 పాయింట్
సెమీ-ఫైనల్‌కు చేరుకున్న జట్లు ఆకుపచ్చ రంగులో హైలైట్ చేయబడ్డాయి.
పోస్ జట్టు Pld W ఎల్ NR టి NRR Pts PCF 1 5 5 0 0 0 1.85 24 12 2 5 4 1 0 0 0.89 20 8 3 5 3 2 0 0 0.35 14 10 4 5 2 3 0 0 -0.84 11.5 7.5 5 5 1 4 0 0 -0.90 8 4 6 5 0 5 0 0 -1.25 3.5 3.5

 సెమీ ఫైనల్స్ 

 బ్రాకెట్ 

 సెమీ-ఫైనల్ 1: ఆస్ట్రేలియా vs శ్రీలంక 
పోర్ట్ ఎలిజబెత్‌లోని కష్టతరమైన, నెమ్మదైన పిచ్‌పై, శ్రీలంక బౌలింగ్‌ను ఆడుతూ ఆస్ట్రేలియా కష్టపడి 212 పరుగులు (7 వికెట్లు, 50 ఓవర్లు) చేసింది. ప్రధానంగా ఆండ్రూ సైమండ్స్ (91 * 118 బంతుల్లో 7 ఫోర్లు, 1 సిక్స్) అద్భుతమైన ఇన్నింగ్స్‌తో ఆ స్థాయికి చేరింది. టోర్నీలో మంచి ఫార్మ్‌లో ఉన్న చమిందా వాస్ ఈ మ్యాచ్‌లో మూడు వికెట్లు పడగొట్టాడు. బ్రెట్ లీ (8 ఓవర్లలో 3/35) మూడు వికెట్లు, గ్లెన్ మెక్‌గ్రాత్ (7 ఓవర్లలో 1/20) ఒక వికెట్ పడగొట్టడంతో ఆస్ట్రేలియా పేస్ దాడి శ్రీలంక టాప్ ఆర్డర్‌ను కూల్చింది. 39 వ ఓవర్‌లో వర్షం వచ్చే సమయానికి, డక్‌వర్త్-లూయిస్ పద్ధతి ప్రకారం, శ్రీలంక లక్ష్యాన్ని 123 (7 వికెట్లు, 38.1 ఓవర్లు) కు కుదించారు. ఈ మ్యాచ్‌లో ఆడమ్ గిల్‌క్రిస్ట్ నాటౌట్ అయినప్పటికీ ఔటైనట్లు ప్రకటించుకుని వెళ్ళిపోయాడు. 

 సెమీ-ఫైనల్ 2: భారత్ vs కెన్యా 
ప్రపంచ కప్ సెమీ-ఫైనల్‌కు చేరిన ఏకైక నాన్-టెస్ట్ దేశం కెన్యా. ఆ జట్టు అద్భుత ప్రయాణం ముగిసింది. సచిన్ టెండూల్కర్ (101 బంతుల్లో 83, 5 ఫోర్లు, 1 సిక్స్), సౌరవ్ గంగూలీ (114 బంతుల్లో 111, 5 ఫోర్లు, 5 సిక్సర్లు) బ్యాటింగుతో భారత్ మొత్తం 270 (4 వికెట్లు, 50 ఓవర్లు) పరుగులు సాధించింది. డర్బన్ లైట్ల కింద, జహీర్ ఖాన్ (9.2 ఓవర్లలో 3/14), జవగల్ శ్రీనాథ్ (7 ఓవర్లలో 1/11), ఆశిష్ నెహ్రా (5 ఓవర్లలో 2/11)ల శక్తివంతమైన భారత సీమ్ దాడి కెన్యా బ్యాటర్లకు కష్టాలు చూపింది. స్టీవ్ టికోలో (83 బంతుల్లో 56, 5 ఫోర్లు, 2 సిక్సర్లు) మాత్రమే చెప్పుకోదగ్గ ప్రతిఘటనను ప్రదర్శించడంతో కెన్యా 179 పరుగులకు ఆలౌటైంది (ఆల్ అవుట్, 46.2 ఓవర్లు).

 ఫైనల్ 

టాస్ గెలిచిన గంగూలీ, మంచు, వర్షం కారణంగా తడిగా ఉన్న పిచ్‌ను సద్వినియోగం చేసుకోవాలని ఆశించి ఫీల్డింగ్ ఎంచుకున్నాడు. ఉల్లాసమైన వాండరర్స్ స్టేడియం పిచ్‌పై, ఆస్ట్రేలియా ఓపెనర్లు, భారత ఓపెనింగ్ బౌలర్లను చెండాడి మంచి ఆరంభాన్ని సాధించారు. ఆడమ్ గిల్‌క్రిస్ట్ (48 బంతుల్లో 57, 8 ఫోర్లు, 1 సిక్స్), మాథ్యూ హేడెన్ (54 బంతుల్లో 37, 5 ఫోర్లు) 14 ఓవర్లలో 105 పరుగుల ఓపెనింగ్ భాగస్వామ్యాన్ని పంచుకున్నారు. గంగూలీ అసాధారణంగా ప్రారంభంలోనే స్పిన్నర్లను తీసుకురావాల్సి వచ్చింది. హర్భజన్ సింగ్ బౌలింగ్‌లో స్వీప్ షాట్‌ కొడుతూ ఆడమ్ గిల్‌క్రిస్ట్‌ ఔటయ్యాడు. మాథ్యూ హేడెన్, 37 పరుగులు చేసి ఔటయ్యాడు. ఆస్ట్రేలియా 2/125 వద్ద కెప్టెన్ రికీ పాంటింగ్ (121 బంతుల్లో 140, 4 ఫోర్లు, 8 సిక్స్‌లు), డామియన్ మార్టిన్ (84 బంతుల్లో 88, 7 ఫోర్లు, 1 సిక్స్) లు 30.1 ఓవర్లలో 234 పరుగుల భాగస్వామ్యాన్ని పూర్తి చేసి, వన్డే క్రికెట్‌లో ఆస్ట్రేలియా రికార్డు సాధించారు. చివరి పది ఓవర్లలో 109 పరుగులు సాధించారు. ఆస్ట్రేలియా ఓవర్‌కు 7.18 పరుగుల రన్ రేట్‌తో మొత్తం 359 (2 వికెట్లు, 50 ఓవర్లు) పరుగులు చేసింది.

సచిన్ టెండూల్కర్ మొదటి ఓవర్‌లో పుల్ షాట్‌తో ఔట్ అవడంతో, భారత్ పరుగుల వేట కష్టాలతో మొదలైంది. అయితే, వీరేంద్ర సెహ్వాగ్ (81 బంతుల్లో 82, 10 ఫోర్లు, 3 సిక్స్‌లు) అర్ధ శతకం చేయడంతో భారత్‌కు గౌరవప్రదమైన స్కోరింగ్ రేటు లభించింది. 17 ఓవర్ల తర్వాత 3/103 వద్ద వర్షం కారణంగా ఆట అంతరాయం కలిగించడంతో ఆట ఆగిపోయే అవకాశం కనిపించింది. అయితే, ఈ వర్షం ఆగిపోయింది. సెహ్వాగ్ డారెన్ లీమాన్ చేతిలో రనౌట్ కావడం, మళ్లీ రాహుల్ ద్రవిడ్ (57 బంతుల్లో 2 ఫోర్లు) ఆండీ బిచెల్ బౌలింగ్‌లో ఔట్ కావడంతో భారత్ ఆశలకు తెరపడింది. రన్ రేట్ ఓవర్‌కు 7 దాటడంతో ఛేజింగ్‌లో భారత బ్యాట్స్‌మెన్ వికెట్లు పడిపోవడం కొనసాగింది. చివరికి వారు 39.2 ఓవర్లలో 234 పరుగులకు ఆలౌట్ అయ్యారు. 125 పరుగుల రికార్డు విజయం (ఇప్పటి వరకు ప్రపంచ కప్ ఫైనల్స్‌లో) టోర్నమెంట్‌లో ఆస్ట్రేలియా ఆధిపత్యాన్ని నొక్కిచెప్పింది. పాంటింగ్ "మ్యాన్ ఆఫ్ ద మ్యాచ్"గా, సచిన్ టెండూల్కర్ "ప్లేయర్ ఆఫ్ ది సిరీస్"గా నిలిచారు. 

 గణాంకాలు 

 అగ్రశ్రేణి బ్యాటర్లు  
ఆటగాడు జట్టు మ్యా ఇన్నిం పరుగులు సగటు       సచిన్ టెండూల్కర్  10 10 673 61.18 89.25 152 1 6 75 4 సౌరవ్ గంగూలీ 11 11 465 58.12 82.30 112* 3 0 30 15 రికీ పాంటింగ్ 11 10 415 51.87గా ఉంది 87.92 140* 2 1 29 13 ఆడమ్ గిల్‌క్రిస్ట్ 10 10 408 40.79గా ఉంది 105.42 99 0 4 56 7 హెర్షెల్ గిబ్స్ 6 6 384 96.00 100.78 143 1 2 52 10

 అగ్ర బౌలర్లు  
ఆటగాడు జట్టు మ్యా ఇన్నిం వికెట్లు సగటు    చమిందా వాస్  10 10 23 14.39 3.76 6/25 22.95 బ్రెట్ లీ 10 10 22 17.89 4.73 5/42 22.68 గ్లెన్ మెక్‌గ్రాత్ 11 11 21 14.76 3.56 7/15 24.85 జహీర్ ఖాన్ 11 11 18 20.77 4.23 4/42 29.44 షేన్ బాండ్ 8 8 17 17.94 3.91 6/23 27.52

 వివాదాలు 

 జింబాబ్వే, కెన్యాలలో భద్రతా సమస్యలు 
జింబాబ్వేలో భద్రత, రాజకీయ పరిస్థితులు, రాబర్ట్ ముగాబే దుష్పరిపాలన కారణంగా అక్కడ ఆడటం పట్ల టోర్నమెంట్‌కు ముందు ఆందోళన కలిగించింది. ఇద్దరు జింబాబ్వే ఆటగాళ్ళు, ఆండీ ఫ్లవర్, హెన్రీ ఒలోంగా జింబాబ్వేలో అప్రజాస్వామిక పాలనకు వ్యతిరేకంగా తమ ప్రారంభ గేమ్‌లో నల్లటి బ్యాండ్‌లు ధరించారు.  ఆ ఇద్దరు జింబాబ్వే క్రికెట్ నుండి రిటైరై, విదేశాలలో ఆడటం ప్రారంభించారు.  జింబాబ్వేలో తమ మ్యాచ్‌ను రాజకీయ కారణాలతో బహిష్కరించాలని ఇంగ్లండ్ దేశీయంగా చాలా ఒత్తిడిని ఎదుర్కొంది. ఆటగాళ్ల భద్రతకు భయపడి వాళ్ళు ఆడలేదు.  వాకోవర్ ద్వారా లభించిన 4 పాయింట్లతో ఇంగ్లాండ్ కంటే 2 పాయింట్ల ఆధిక్యంలో ఉన్నందున,జింబాబ్వే సూపర్ సిక్స్‌కు చేరుకుంది. ఇంగ్లాండు బహిష్కరణ ఖరీదైనదిగా నిరూపించబడింది. అదేవిధంగా, భద్రతాపరమైన భయాల కారణంగా న్యూజిలాండ్‌, కెన్యాలో ఆడకూడదని నిర్ణయించుకుంది. ఇది చివరికి న్యూజిలాండ్‌కు సెమీఫైనల్ స్థానాన్ని కోల్పోడానికి కారణమైంది.

 షేన్ వార్న్ డ్రగ్ టెస్ట్ 
ఆస్ట్రేలియన్ స్టార్ ఆటగాడు షేన్ వార్న్‌ను ఇబ్బందికర పరిస్థితుల్లో కప్ నుండి ఇంటికి పంపించేసారు. పోటీల్లోకి వచ్చేముందు ఆస్ట్రేలియాలో జరిగిన డ్రగ్ పరీక్షలో అతను నిషేధిత మత్తు పదార్థం తీసుకున్నట్లు వెల్లడైంది. తన తల్లి సలహా మేరకే తాను 'ఫ్లూయిడ్ పిల్' తీసుకున్నట్లు లెగ్ స్పిన్నర్ పేర్కొన్నాడు.

 మూలాలు 

వర్గం:క్రికెట్ ప్రపంచ కప్